BIGC ผุดบริษัทย่อยใหม่ หวังหนุนธุรกิจประกันชีวิต-ประกันวินาศภัย
BIGC ผุดบริษัทย่อย “บิ๊กซี เซอร์วิสเซส” ทุนจดทะเบียน 100,000 บาท หวังหนุนธุรกิจประกันชีวิต-ประกันวินาศภัย
28 ต.ค. 2559

บริษัทบิ๊กซี ซูเปอร์เซ็นเตอร์ จำกัด (มหาชน) หรือ BIGC ระบุว่า ที่ประชุมคณะกรรมการบริษัท เมื่อวันที่ 27 ต.ค.59 อนุมัติจัดตั้งบริษัทย่อยใหม่ ภายใต้ชื่อ บริษัทบิ๊กซี เซอร์วิสเซส จำกัด (ชื่อบริษัทอาจมีการเปลี่ยนแปลงได้) เพื่อประกอบกิจการที่เกี่ยวกับการสนับสนุนให้บริการธุรกิจประกันชีวิตและประกันวินาศภัย มีทุนจดทะเบียน 100,000 บาท แบ่งออกเป็นหุ้นสามัญจำนวน 10,000 หุ้น มูลค่าหุ้นหุ้นละ 10 บาท และอาจมีการเพิ่มทุนในอนาคตตามความจำเป็นของเงินลงทุนที่ใช้เมื่อเริ่มดำเนินการ โดยอัตราส่วนการลงทุนเป็นบริษัทย่อยที่ถือหุ้นโดยบริษัททั้งทางตรงและทางอ้อม ร้อยละ 100